
PRIFYSGOL METROPOLITAN CAERDYDD

ARHOLI ALLANOL – MODIWLAU A RENNIR (NODYN CANLLAW)

1 Cyflwyniad

1.1 Mae’r Nodyn Canllaw hwn yn rhoi cyngor i dimau rhaglenni, Cadeiryddion Byrddau Arholi ac Arholwyr Allanol ar achosion lle mae myfyrwyr sy’n astudio rhaglenni gwahanol yn ymgymryd â modiwl cyffredin ac yn cael eu hasesu gyda’i gilydd gan un Arholwr Allanol ar gyfer y modiwl hwnnw.

1.2 Mewn achosion o’r fath, bydd y deilliannau asesu ar gyfer myfyrwyr yn symud ymlaen i fwy nag un Bwrdd Arholi rhaglen.

1.3 Dylid darllen y Nodyn Canllaw ar y cyd â “Rheoliadau Asesu” ac “Arholwyr Allanol”.

2 Materion Rheoleiddio

2.1 Mae Rheoliadau Asesu’r Brifysgol yn ei gwneud yn ofynnol i bob rhaglen fod â Bwrdd Arholi, ac mae aelodaeth y bwrdd hwn wedi’i diffinio’n glir. O dan amgylchiadau arferol, mae’n rhaid i bob Arholwr Allanol sy’n gysylltiedig â rhaglen fynychu cyfarfodydd y Bwrdd Arholi lle penderfynir ar ddyfarniadau terfynol.

2.2.1  Ar gyfer Arholwyr Allanol sy’n gysylltiedig â modiwlau a rennir fel yn 1.1 uchod, mae’n bosibl na fyddant yn gallu mynychu pob un o gyfarfodydd Bwrdd Arholi rhaglen (er y dylent wneud pob ymdrech i wneud hynny, yn enwedig os yw’r modiwl yn elfen allweddol o’r rhaglen dan sylw), neu na fydd yn rhesymol disgwyl iddynt fynychu pob cyfarfod.

3 Penderfynu ar ganlyniadau i’w trosglwyddo i’r Bwrdd Arholi

3.1 Mewn amgylchiadau lle nad yw Arholwr Allanol modiwl a rennir yn gallu mynychu cyfarfod Bwrdd Arholi’r rhaglen, dylai’r canlynol fod yn berthnasol:

(i) dylid cynnal cyfarfod rhwng yr Arholwr Allanol, Arholwr/Arholwyr Mewnol y modiwl a’r Cyfarwyddwyr Rhaglen sy’n gysylltiedig â phob rhaglen sy’n cynnwys y modiwl a rennir;

(ii) dylai marciau asesu pob myfyriwr sy’n cael ei asesu gael eu hystyried yn llawn, a dylai’r Arholwr Allanol gymryd camau priodol i fodloni ei hun bod y marciau a roddir yn briodol;

(iii) dylid trosglwyddo marciau y cytunwyd arnynt yn y cyfarfod i daflenni marciau’r rhaglenni unigol i’w hystyried gan Fyrddau Arholi;

(iv) hefyd, dylai pob Bwrdd Arholi dderbyn gwybodaeth atodol am y marc cyfartalog ar gyfer carfan y modiwl ac ar gyfer carfan pob rhaglen sy’n gysylltiedig â’r modiwl;

(v) dylid nodi sylwadau ar berfformiad myfyrwyr unigol, lle bo angen, yn enwedig ar gyfer myfyrwyr y mae eu perfformiad ar drothwy dosbarth neu’n agos ato;

(vi) dylai cofnod ffurfiol o’r cyfarfod, sy’n cynnwys (iv) a (v) uchod ac sydd wedi’i lofnodi gan y rhai a oedd yn bresennol, fod ar gael i’r Byrddau Arholi a chael ei gadw gyda Chofnodion pob Bwrdd.

4 Byrddau Arholi

4.1 Bydd Byrddau Arholi yn derbyn marciau modiwl ar gyfer modiwlau a rennir yn y ffordd arferol, ac er bod ganddynt y pŵer i newid marciau, ni fyddent yn gwneud hynny fel arfer, yn unol â’r cyngor gan y cyfarfod a roddir yn 3.

[bookmark: cysill]Bydd Cyfarwyddwyr Rhaglen yn hysbysu’r Bwrdd Arholi am unrhyw faterion yn ymwneud â’r grŵp o fyfyrwyr, neu fyfyrwyr unigol, er mwyn i’r Bwrdd eu hystyried.

